Denys Prokopenko

Denys Prokopenko (s. 20. kesäkuuta 1991) on Ukrainan armeijaan kuuluvan Azov-rykmentin komentaja ja everstiluutnantti, joka oli Venäjän joukkojen sotavankina toukokuusta syyskuuhun 2022. Hänet tunnetaan puolustustaisteluista Mariupolin Azovstal-terästehtaan maanalaisissa tunneleissa Venäjää vastaan. Venäjä pommitti tehdasta raskaasti. Prokopenkolla on suomalais-karjalaisia sukujuuria, ja hänen isoisänsä taisteli talvisodassa venäläisiä vastaan. Hän kokee taistelevansa samaa vihollista vastaan kuin isoisänsäkin. Prokopenko onkin pitänyt aikaisemmin maastopukunsa oikeassa hihassa Akseli Gallen-Kallelan suunnittelemaa Itä-Karjalan lippua. Prokopenkon sijaisena toimii nykyään kapteeni Svjatoslav Palamar.

Lähteet 

Ukrainalaiset sotilaat
Mariupolin historia
Elävät henkilöt
Vuonna 1991 syntyneet